Τα λιπώματα μπορεί να κατανέμονται συμμετρικά σε όλο το σώμα προκαλώντας μια νόσο γνωστή ως πολλαπλή συμμετρική λιπωμάτωση. Στη συγκεκριμένη νόσο, τα λιπώματα συγκεντρώνονται συμμετρικά στην περιοχή των κλειδών, στην περιοχή των ώμων, καθώς και στην περιοχή του αυχένα.
Σπανιότερη μορφή λιπωμάτων και γνωστή ως νόσος του Dercum, είναι η νόσος κατά την οποία εμφανίζονται πολλαπλά και επώδυνα λιπώματα σε όλο το σώμα του ατόμου. Η συγκεκριμένη νόσος εμφανίζεται κυρίως σε παχύσαρκες γυναίκες μετά την εμμηνόπαυση.
Ακόμη πιο σπάνια, μπορούν να αναπτυχθούν κακοήθεις όγκοι οι οποίοι ονομάζονται λιποσαρκώματα. Τα λιποσαρκώματα μπορεί να εντοπίζονται είτε στον κορμό είτε στα άκρα. Τα λιποσαρκώματα εξελίσσονται και μπορούν να αποκτήσουν αρκετά μεγάλο μέγεθος.